สวัสดีค่ะ คือตอนนี้มีอาการคลื่นไส้แต่ไม่ได้อ้วกออกมานะคะ และ ปวดท้องน้อยข้างล่างเวลาแขม่วหรือยืนตรงๆก็รู้สึกค่ะ พึ่งมีอาการท้องเสียถ่ายเหลว (เป็นมา2-3วันแล้วค่ะ) นับจากวันที่16กรกฎาคมอยากทราบว่ามันคืออาการอะไรคะแล้วต้องทานยาอะไรคะ
สวัสดีค่ะ การวินิจฉัยที่เป็นไปได้-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-กระเพาะอาหารอักเสบ-ไส้ติ่งอักเสบ มักปวดมากตรงท้องขวาล่างคลื่นไส้ อาเจียน กินได้น้อย มีไข้-กล้ามเนื้อหน้าท้องอักเสบ มีจุดกดเจ็บ สัมพันธ์กับท่าทาง แต่มักไม่ทำให้ท้องเสียในที่นี้นึกถึงกลุ่มโรคทางเดินอาหารอักเสบมากที่สุดการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมากโดยเฉพาะบริเวณขวาล่าง อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.